Държавен вестник, бр. 98, 2010 г., стр. 41

БРОЙ  98	
Д Ъ Р Ж А В Е Н  В Е С Т Н И К 	
СТР.  41  
(3) Заместник-председателите получават ос­
новно месечно възнаграждение в размер 90 на 
сто от възнаграждението на председателя.
(4) Заместник-председателите могат да 
бъдат преизбирани.
Несъвместимост и конфликт на интереси
Чл. 15. Председателят и заместник-пред­
седателите не могат да бъдат лица, които 
помежду си са съпрузи или се намират във 
фактическо съжителство, или са роднини по 
права линия без ограничения и по съребрена 
линия до четвърта степен включително, както 
и лица, свързани по смисъла на Закона за 
предотвратяване и разкриване на конфликт 
на интереси.
Избор на председател и заместник-председатели
Чл. 16. (1) Народното събрание избира 
председател на Сметната палата три месеца 
преди изтичането на мандата на действащия 
председател.
(2) В 14-дневен срок от изтичането на 
мандата на заместник-председателите предсе­
дателят прави предложение пред Народното 
събрание за нов избор.
(3) Избраният по ал. 1 председател на 
Сметната палата встъпва в длъжност в деня 
на изтичането на мандата на лицето, на чието 
място е избран.
(4) Избраните по ал. 2 лица встъпват в 
длъжност от деня на избирането им.
(5) Председателят и заместник-председате­
лите не могат да заемат друга платена длъж­
ност или да извършват друга платена дейност 
освен научна, преподавателска или дейност, 
регламентирана в Закона за авторското право 
и сродните му права.
Клетва
Чл. 17. Председателят и заместник-предсе­
дателите полагат пред Народното събрание 
следната клетва: „Заклевам се в името на Ре­
публика България да спазвам Конституцията 
и законите на страната, да работя за осъщест­
вяването на поверените на Сметната палата 
функции, като се ръководя от принципите за 
независимост, обективност и добросъвестност 
при изпълнението на задълженията, възложени 
ми от закона. Заклех се.“
Предсрочно прекратяване на пълномощията
Чл. 18. (1) Пълномощията на председателя 
и заместник-председателите се прекратяват 
от Народното събрание преди изтичането на 
мандата им:
1. по тяхна писмена молба;
2. при невъзможност да изпълняват задъл­
женията си повече от 6 месеца;
3. когато са осъдени за умишлено престъп­
ление от общ характер или са лишени по 
съдебен ред от правото да заемат съответната 
длъжност;
4. поради несъвместимост по чл. 13, ал. 2, 
т. 3 и чл. 15, настъпила след избора;
5. при влизане в сила на акт, с който е 
установен конфликт на интереси по Закона за 
предотвратяване и разкриване на конфликт 
на интереси;
6. при смърт.
(2) При прекратяване на пълномощията на 
председателя Народното събрание определя 
негов заместник, който да изпълнява задъл­
женията му до избирането на нов председател.
(3) В случаите по ал. 1, т. 2 – 5 председа­
телят прави мотивирано предложение пред 
Народното събрание за освобождаване на 
съответния заместник-председател. 
(4) При прекратяване на пълномощията 
на заместник-председател председателят в 
едномесечен срок прави предложение пред 
Народното събрание за избиране на нов за­
местник-председател.
(5) Новоизбраният председател или замест­
ник-председател довършва мандата на този, 
на чието място е избран.
Правомощия на Сметната палата
Чл. 19. С общо съгласие Сметната палата 
утвърждава:
1. бюджета и отчета за неговото изпълнение;
2. правилник за устройство и организация на 
дейността на Сметната палата, Етичен кодекс 
на работещите в Сметната палата, наръчник за 
прилагане на международно признатите одит­
ни стандарти и одитната дейност на Сметната 
палата, правилник за подбор, назначаване, 
обучение, оценка на трудовото изпълнение 
и професионалното развитие на одиторите и 
служителите, стратегии, политики, указания и 
други вътрешни актове, уреждащи дейността 
на институцията.
Правомощия на председателя
Чл. 20. Председателят:
1. ръководи, организира и контролира дей­
ността на Сметната палата и я представлява 
в страната и в чужбина;
2. определя правомощия по ръководство, 
организация и контрол на одитната дейност 
на заместник-председателите;
3. определя свой заместник при отсъствие;
4. упражнява правомощия на първостепенен 
разпоредител с бюджетни кредити;
5. сключва, изменя и прекратява трудовите 
договори с одиторите и служителите на Смет­
ната палата в съответствие с предвидените с 
този закон правила;
6. участва в заседанията на Консултативния 
съвет на Сметната палата;
7. оповестява Международно признатите 
одитни стандарти на интернет страницата на 
Сметната палата.